**Sonet de august**

*Felix*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Clipesc uimite albele amiezi

Când timpul bate-n geamul dinspre soare

Cu berze pregătite de plecare,

Și-și picură carminul prin livezi.

La sânul verii parcă-i mai răcoare

Când zarea se umbrește cu cirezi,

Și-amurgul pune stele și diezi

În tril albastru de privighetoare.

Dar drumul către coacere, gustar,

Este un timp al împlinirii-n sine,

Nu filă fâlfâind în calendar.

Și, cu uimirea năvălind în mine,

Îmi pun dorința vie pe altar:

Mă împlinește-n timpul Tău, Divine!

Vulcan, 24 august 2015